আপনারা যারা আর্থিক অসচ্ছলতা বা অন্য কোনো কারণে হজে যাওয়ার নিয়ত করতে পারছেন না, তাদের কর্তব্য হলো আল্লাহর কাছে বেশি বেশি দোয়া করা। কিয়ামতের দিন এমন অনেক মানুষ দেখা যাবে, যাদের গুনাহের পাল্লা অনেক ভারী, নেকির পাল্লা অনেক হালকা। তারা জাহান্নামের পথে হাঁটা শুরু করবে। তখন আল্লাহপাক তাদের ডেকে বলবেন— এই নাও, তোমার নেকি। সে সময় বান্দা অবাক হয়ে জানতে চাইবে— হে আল্লাহ! আমার এই নেকি কোথায় ছিল? আল্লাহপাক তখন বলবেন, তুমি হজে যাওয়ার জন্য যে দোয়া করেছিলে— দুনিয়ায় তোমার দোয়া কবুল করা হয়নি। এটা হচ্ছে তোমার সেই দোয়া। সতুরাং আল্লাহপাক কাউকে হজ করিয়ে জান্নাত দান করবেন। আবার কাউকে হজ না করিয়েও জান্নাত দেবেন। তাই আমাদের কারো নিরাশ হওয়া উচিত নয়।